Start

Copyright © 2013 by Tish Jett

Translation © 2015 by Erika Mináriková

Jacket design © 2015 by Emil Křižka

Slovak edition © 2015 by Ikar

Les matières de France, 978-4-7981-2397-4: pages 1 (Eiffel Tower), 7, 8, 12, 19, 20, 25, 30, 35, 36, 43, 53, 55, 56, 83, 85, 87, 88, 90, 91, 63 (jar), 74, 75, 79, 81, 93, 95, 96 (frame), 100, 103, 110, 111 (lavender), 114 (border, frame), 118, 121, 124, 126, 129, 130, 131, 132, 135, 136, 137, 138, 139, 144, 147, 149, 150, 152, 160, 165, 182, 186, 193, 194, 201, 205, 210, 217 (except background), 224, 225, 235, 237, 239

istockphoto: page 153

ISBN 978-4-8443-6207-4: endpapers, pages 13, 22, 31, 59, 62 – 63 (dots, stripes), 68, 96 (bottle), 92 – 93 (bottom border), 101, 110 – 111 (dots, stripes), 119, 141, 151 (rule), 187, 196, 197, 200, 207, 211, 213, 216, 223

Paper &Cloth Style, 978-4-7973-6454-5: pages 92 – 93 (background, top border), 151 (background), 217 (background)

Stamp, 978-4-8443-6125-1: pages 1 (mail stamp, cancel mark), 26 (corners), 62 – 63 (border, flourish, frame), 110 – 111 (edging, flourish), 151 (frame), 217 (edging)

Všetky práva sú vyhradené. Nijaká časť tejto knihy sa nesmie reprodukovať, ukladať do informačných systémov ani prenášať v akejkoľvek podobe či akýmkoľvek spôsobom − elektronicky, mechanicky, fotokopírovaním, nahrávaním alebo inak − bez predchádzajúceho písomného súhlasu vlastníka autorských práv.

Z anglického originálu Forever Chic

(Rizzoli International Publications, New York) preložila Erika Mináriková.

Redigovala Ľubica Gallová. Obálku navrhol Emil Křižka.

Technická redaktorka Helena Oleňová.

Vydalo vydavateľstvo Ikar, a. s., Bratislava v roku 2015 ako svoju 723. publikáciu v elektronickej podobe.

Prvé vydanie.

Sadzba a zalomenie do strán Juraj Šramko.

ISBN 978-80-551-4215-9

ALEXANDROVI A ANDREI.

Navždy

ÚVOD 

Čo s tým má spoločné vek?

„Niečo ti prezradím,“ povedala som svojej osemročnej dcére Andrei. „Na dva roky sa presťahujeme do Francúzska!“ Časopis International Herald Tribune ma tam vyslal ako svoju módnu editorku. Bol to džob snov.

„Ja nikam nejdem!“ odvrkla Andrea.

„Ale tam bude ohromne!“ zvolala som nadšene. „Naučíš sa po francúzsky a bude to najúchvatnejšie dobrodružstvo tvojho života! A vo Francúzsku môžeš mať aj mačku! Jedného dňa mi za to budeš vďačná.“

Keďže v našej dvojčlennej domácnosti nepanovala demokracia, Andrea sa rozlúčila so svojimi kamarátkami v Bedforde v štáte New York a spolu s našimi troma obrovskými psami z miestneho útulku sme leteli v ústrety tomu úchvatnému francúzskemu dobrodružstvu.

V živote sa zavše stane, že aj tie najlepšie premyslené plány dopadnú omnoho lepšie, ako by človek očakával, ak sa napríklad žena presťahuje kvôli práci zo Spojených štátov do Francúzska a zostane tam žiť kvôli láske. Bola to výhra pre obidve strany. Na jednom z fantastických francúzskych večierkov som stretla lásku svojho života. Pozorná domáca pani pozvala kvôli mne neskutočne príťažlivého (a navyše nezadaného) Francúza, ktorý vedel veľmi dobre po anglicky. To, že vedel dobre po anglicky, bolo životne dôležité, lebo keď ma predstavili mužovi, ktorý je teraz mojím manželom a dôvodom, prečo žijem vo Francúzsku, moja francúzska slovná zásoba sa skladala prinajlepšom asi z dvadsiatich podstatných mien, ktoré som nedokázala pospájať slovesami.

To bolo pred vyše dvadsiatimi piatimi rokmi.

Na moje prekvapenie som za tie roky prešla od veku tridsať a niečo k dačomu skutočne nečakanému, k žene istého veku, femme d’un certain âge.

Ani vo sne by mi nezišlo na um, že k tomu bude patriť aj bonus: vo Francúzku totiž pokladajú ženy istého veku za zmyselné, vzrušujúce, tajomné, tajuplné a zvodné, ako mi povedala moja prvá a najlepšia francúzska priateľka Anne-Françoise de Saint Siene-Hennerová.

Preto zo svojho výsostne osobného hľadiska žijem v ženskej krajine zázrakov.

Po príchode do Francúzka som si onedlho uvedomila, že mám neskutočnú možnosť naučiť sa niečo o nadčasovej elegancii vďaka tomu, že žijem tam, kde sú majsterky v tomto odbore.

Pustila som sa skúmať, ako moje francúzske vzory graciózne a s jedinečným štýlom starnú, pričom ich vôbec netrápilo, ako rýchlo plynie čas, dbali len na to, aby vždy vyzerali čo najlepšie. To znamená, že sa zdravo stravovali, sledovali svoju hmotnosť, alkohol pili minimálne, pravidelne cvičili a tešili sa zo svojich radostných životov. Po krátkom vnútornom dialógu o tom, ako dať do súladu formu a obsah, som si uvedomila, že sú neoddeliteľné. Francúzi to nazývajú bien-être a ide vlastne o vytváranie harmónie v živote človeka. Napokon som dospela k záveru, že obetovať ráno pätnásť až dvadsať minút príprave na nový deň za to stojí.

Prvá časť mojej výučby prišla s pochopením poučky, že vyzerať dobre je najlepšia pomsta. Vek s tým nemá nič spoločné a, naopak, sebaúcta a radosť s tým majú spoločné všetko.

Keď žena dbá na svoj zovňajšok, nadobúda aj sebavedomie. A čo môže byť príťažlivejšie ako sebavedomie? Francúzky akéhokoľvek veku sú obdivované za priam legendárnu eleganciu, štýlovosť a príjemné vystupovanie. Tieto vlastnosti samy osebe premenia aj najjednoduchšie oblečenie na prirodzene štýlové, šik. Francúzky nikdy nevyzerajú, že by venovali oblečeniu priveľkú alebo primalú pozornosť. Nikdy z nich nemáte dojem, že si priam neskutočne dali záležať na tom, aby vyzerali dobre; ani vtedy, keď si, čo sa stáva výnimočne, na tom dali naozaj záležať.

Druhá časť ich tajomstva, pre ktoré sú ešte inšpiratívnejšie, spočíva v tom, že zatiaľ čo ustavične zlepšujú, upravujú a zdokonaľujú svoj zovňajšok, tvrdo pracujú na tom, aby zdokonaľovali aj svoje vnútorné zdroje a udržali si ich. Hoci zovňajšok je dôležitý, vždy za ním musí byť obsah.

Vtip, šarm a inteligencia založená na vzdelaní sú ich poklady. Pridajte k tomu eleganciu a výsledkom je očarujúci koktail fascinujúcej ženskosti.

Predstavte si ženu, čo prečítala najnovšie knihy, bola na všetkých najnovších svetových premiérach filmov, navštívila všetky výstavy, ktoré sú v jej okolí, a vie, ako okoreniť konverzáciu štipkou banalít z histórie. Je to neodolateľné, nie? Non?

Zostať po celý život mimoriadne zaujímavá je možno umenie, ale tomuto umeniu sa môže naučiť každá žena. Ja na tom stále pracujem. V tejto knihe vám prezradím všetko, čo viem.

No a čo, ak sme štyridsiatku videli naposledy na tachometri? Ç’est la vie. Taký je život!

O čísla vôbec nejde. Nik to nevie lepšie ako Francúzky. Ak chceme mať nádherný život, dôležitý je štýl, jednoduchosť, inteligencia a veľkodušnosť. Je to jedinečná zmes realizmu a joie de vivre, radosti zo života. Život prináša nevyhnutné komplikácie (opäť ten realizmus), no to nevylučuje schopnosť tešiť sa zo života.

Kniha Navždy šik je venovaná ženám od štyridsať rokov po... neviem koľko rokov! Každý detail v nej som vybrala pre vás – pre nás –, aby ste ho mohli nosiť, používať, zabaviť sa. Navyše niekto, teda konkrétne moi, čiže ja, vyskúšal a otestoval každý trik, tajomstvo, výrobok, radu, návod či odev, všetko, čo podrobne objasňujem na týchto stranách.

Ak si moju knihu prečítate, ručím vám za to, že vek, krásu, harmóniu a štýl začnete vnímať inak. Spolu sa nalodíme na loď kultúrnej výmeny, ktorá vám spríjemní život, spolu s majsterkami, ktoré vyzerajú vždy a stále vynikajúco, les femmes françaises d’un certain âge.

Vitajte v mojom svete a merci par avance, vopred vám ďakujem, že ste siahli po tejto knihe.

1 

Čaro Francúzky istého veku

Keď ma niekto poprosí – a vždy ma o to niekto prosí –, aby som vysvetlila, v čom spočíva nepolapiteľnosť štýlu a tajomstvo krásy Francúzok istého veku, nadšene odpoviem: Absolument!

Po viac ako dvoch desaťročiach totálneho ponorenia sa do francúzskej kultúry som odhalila a ukradla si (prepáčte, privlastnila si) mnoho úžasných praktík, vďaka ktorým Francúzky navidomoči popierajú svoj vek a vyzerajú po celý život mladistvo, energicky a elegantne.

Dosť mi to trvalo a vyžadovalo si to intenzívne štúdium hraničiace s posadnutosťou, kým som konečne porozumela tej preslávenej vete: „Je ne sais quoi,“ ktorú vysloví každý, keď sa ho spýtate, čo majú Francúzky iné, čo my, povedzme Američanky či Slovenky, (údajne) nemáme. Ubezpečujem vás, že aj my môžeme mať to čosi nevysvetliteľné. Čítajte ďalej.

ČO JE TAKÉ VÝNIMOČNÉ NA FRANCÚZKACH ISTÉHO VEKU?

Môj zámer študovať Francúzky istého veku neznamená ponížiť nás ženy inej národnosti. No po rokoch strávených pozorovaním Francúzok istého veku intelektuálne čestným zrakom musím priznať, že Francúzky veľmi často vyzerajú lepšie ako ženy iných národností.

Vysvetlím vám to. Niežeby vyzerali vždy mladšie, ale rozhodne pôsobia štýlovejšie, elegantnejšie, upravenejšie, vďaka čomu sa môžu zdať mladšie. Okrem toho sa správajú nenútenejšie, ako keby každé gesto prinášalo potešenie ich zmyslom.

Za svoj úspech vďačia Francúzky najmä svojmu oslňujúcemu sebavedomiu. Mnohé si však zrejme neuvedomujeme, že kľúčovým faktorom je aj pragmatizmus. Francúzky istého veku sú realistky. Realizmus je v pozadí všetkých ich rozhodnutí a činov. Uvedomujú si, že život je nepredvídateľný, a vždy rátajú s rozličnými možnosťami a nástrahami. Je dobré byť vždy pripravená, vnútri aj navonok.

Vďaka svojej pragmatickosti sú na jednej strane odolné, nezlomné a na druhej flexibilné. To, že človek je čoraz starší, mu kladie pod nohy prekážky. No Francúzky s nimi rátajú. Očakávajú ich. „A žili šťastne, kým nepomreli,“ to v skutočnom živote neexistuje, ale krása, elegancia, radosť, kultúra a schopnosť prispôsobiť sa a zmieriť sa s touto realitou robí život plným a plnohodnotným.

Francúzky vedia oceniť krásu jednoduchosti a vedia, že podstatou luxusu je vždy kvalita nad kvantitou. Svoj jedinečný štýl si vytvorili tak, že kriticky zhodnotili, čo konkrétne vyhovuje ich osobnosti, ich telu a zvýrazňuje ich prednosti. A ako plynú roky a desaťročia, prispôsobia sa tomu a stanú sa zosobnením nonšalantného, jedinečne osobnostného výrazu nadčasovej elegancie.

Často sa vraciam k rozhovoru, ktorý som robila pred mnohými rokmi s riaditeľom Musée des Arts Decoratifs. Spýtala som sa ho, prečo sa francúzska kultúra teší takej úcte. Povedal, že vžitá elegancia a štýl, ktoré sú také charakteristické pre väčšinu aspektov francúzskeho života, sa dá ľahko vysvetliť ako „prirodzený výsledok storočí každodenného vystavenia sa kráse vo všetkom, počnúc architektúrou a končiac oblečením a jedlom“.

Je to takmer podvedomé absorbovanie kultúry krásna a oslava toho, čo prináša potešenie. Myslím si, že udrel klinec po hlavičke. Francúzky istého veku sú podstatou bohatej kultúry Francúzska, sú štandardné nositeľky jej tradícií, elegancie a art de vivre, umenia žiť. Môžem dosvedčiť, že kultúra neprestáva Francúzky fascinovať, pričom sú stále plné energie a pôvabné – navonok i zvnútra.

AKO CHARAKTERIZUJÚ KRÁSU FRANCÚZKY 

Hádam až na Catherine Deneuvovú nenájdeme medzi Francúzkami výrazné krásavice. Zoberme si napríklad Inès de la Fressange. Je osobitá a výnimočná. No je to klasická kráska? Veru nie. (A čo je podľa nej v živote najdôležitejšie, najväčšie tajomstvo krásy bez ohľadu na vek? Úsmev. Myslím, že som nevidela žiadnu Inèsinu fotografiu, na ktorej by sa neusmievala.)

Francúzky sa nesnažia nikoho napodobňovať, chcú byť samy sebou. Možno to sčasti vysvetľuje ich všeobecné nevnímanie veku. Rovnako sa to vzťahuje na krásu. A je prirodzené, že kultúra, ktorá si vytvorila vlastnú definíciu krásy, môže ignorovať – a ignoruje – negatívne asociácie spojené s vekom. Podľa mňa Francúzky zušľachtili a preformulovali pojmy starnutia a krásy. Výročiam narodenia neprikladajú dôležitosť a krása sa dá rozlične interpretovať mužmi rovnako ako ženami. Namiesto toho, aby sa Francúzka hrozila dňa, keď má výročie narodenia, vníma ho ako dôvod na oslavu pohodového života naplneného skúsenosťami a dobrodružstvami. Možno si aj povie, že to je dobrý dôvod vyraziť na nákupy alebo ísť na kozmetiku a večer venovať dostatok času tomu, aby sa dokonale upravila na večeru pri príležitosti svojho ďalšieho výročia – anniversaire.

Keď som robila rozhovor s Jeanom-Louisom Sebaghom, ktorý je čosi ako rocková hviezda francúzskych plastických chirurgov, s lekárom, ktorý pracuje vo Francúzsku a v Londýne, spýtala som sa ho, či k nemu chodia Francúzky na kozmetické operácie. „Pravdaže, chodia!“ zareagoval okamžite, ale vzápätí dodal: „No nežiadajú nijaké veľké zásahy. Chcú vyzerať prirodzene.“

Naturel. Prirodzene. To je základná zásada, základný prístup Francúzok k všetkému v živote aj vtedy, keď cesta k cieľu znamená drobný a nie celkom prirodzený zásah.

Podľa mojich skúseností Francúzky nie sú posadnuté vekom. Jednoducho sa len snažia vyzerať čo najlepšie na svoj vek a robia pre to všetko, čo treba. Sem-tam ide niektorá na kozmetickú operáciu, ale mnohé – stretávam ich v čakárni u svojej dermatologičky, kde sedia spolu s francúzskymi filmovými hviezdami –, chodia na omladzovacie kúry. Ani jedna nechodí k dermatológovi alebo k plastickému chirurgovi preto, že by chcela podstatne zmeniť výzor. V zásade sú so sebou spokojné alebo sa naučili brať sa také, aké sú, a vyťažiť čo najviac z toho, čo dostali do vienka.

Svoje priateľky som nikdy nepočula sťažovať sa na to, ako letí čas, a ak to povedia, tak iba zo žartu. Občas si niektorá z nich povzdychne, že si musí dať urobiť ďalšiu dierku na svojom obľúbenom opasku alebo ho bude nosiť na bokoch. (Francúzka nepovie, že ho prestane nosiť.) Mnohé priateľky prijmú to najprirodzenejšie opatrenie: začnú sa ešte zdravšie stravovať, (pričom sa vždy stravovali zdravo), častejšie sa postavia na váhu, budú viac cvičiť a budú ďalej žiť svoj život bez pomoci injekčných striekačiek či skalpela. Keď sa stretneme, rozoberieme, ktorý krém na tvár je najlepší, či si máme dať trochu podstrihnúť vlasy, alebo si ich nemáme dať podstrihnúť. Zavše si povieme nepríjemnú pravdu o ovísajúcej koži na ramenách alebo o zázračných účinkoch kivi na raňajky... A medzitým sa zhovárame o knihách, ktoré sme práve prečítali, o tom, ktorá z nás bola na akej výstave, povieme, čo si myslíme o politike a o voľbách i o najnovšom štýle aranžovania kvetov. Všetkým záleží na forme, ale aj na obsahu, na ich súlade.

Francúzky sú zvedavé. Nie sú prehnane spontánne ani vrtošivé, no celkovo sú plné energie a majú veľa vedomostí. To je súčasť ich pôvabu. Na všetko majú názor podložený informáciami a obľubujú vzrušené, ale nie agresívne debaty. Ako som už povedala, rady nezáväzne flirtujú, koketujú a dobre im padne lichôtka od nejakého muža. To sú ich obľúbené zbrane. Plus šarm. Sú to všetko nadčasové recepty, ako si udržať mladosť.

Často zabúdame na to – a médiá chcú, aby sme v tomto ohľade celkom stratili pamäť –, že krása, štýl, zmyselnosť, veľkodušnosť, vtip a šarm nemajú dátum spotreby. Aj my sa musíme naučiť tomu veriť a správať sa ako Francúzky istého veku.

DISCIPLÍNA OSLOBODZUJE

Spolu s priateľkou, uchlipkávajúc si šampanské alebo popíjajúc čaj podľa toho, koľko je práve hodín, sa smejeme na tom, aké bolo všetko ľahké, keď sme boli mladšie. Nezabudni na to či ono, pi toto, nepi ono. Rozhodne musíš nosiť slnečné okuliare. A tamto nejedz ani za svet! Tak dobre, ešte jeden pohár vína. Tú fľašu s vodou dopi! Nech to para tlačí, fajn, daj si kúštik čokolády. Mala by si trochu schudnúť...

Všetky sa zhodneme na tom, že sa treba snažiť ako vždy, hoci si to vyžaduje viac úsilia. Je to náročnejšie. A aj preto, lebo sila prírody, naše hormóny nám kladú ďalšie polená pod nohy. Jeden odborník na výživu, s ktorým som robila rozhovor, poznamenal, že ak si chce žena udržať rovnakú hmotnosť, po menopauze musí prijímať v strave o 250 kalórií denne menej.

Trápia Francúzky také malichernosti? Veru nie. Isteže, niektoré detaily sú čoraz dôležitejšie, ale to neznamená, že je menej zábavné vyobliekať sa a ísť si zahýriť. Žena musí celý život niečo pre niečo robiť. Prečo by mala teraz prestať? Na počiatku všetkého je disciplína. Disciplína je základ, na ktorom všetko stojí. Nech vám ani na sekundu nezíde na um, že disciplína je škaredé slovo alebo niečo nepríťažlivé. Vôbec nie. Ani nápad.

Disciplína oslobodzuje. Žene poskytuje, nehľadiac na osud, úplnú a absolútnu kontrolu nad svojím životom.

Ozajstný 
ELIXÍR MLADOSTI

Už niekoľko rokov učím vo Francúzsku anglickú konverzáciu. Učím pokročilých v rámci programu vzdelávania dospelých v meste neďaleko nášho mestečka. Tieto hodiny mi dávajú pocit väčšieho začlenenia do francúzskej spoločnosti. Vekové rozpätie mojich študentov je štyridsaťštyri až sedemdesiatpäť rokov. Iste si viete predstaviť, že sú dokonalým námetom pre moje nevedecké výskumy, ktorých výsledky často uvádzam vo svojom blogu.

ª

Svojich žiakov som sa rozhodla opýtať, čo im pomáha udržiavať si mladosť. Povedali mi toto (na poradí nezáleží):

Cestovanie

Kurz hocičoho od kreslenia cez počítače po golf a jogu.
A, pravdaže, angličtina!

Zábava

Čerstvý vzduch a dlhé prechádzky

Celoročná abonentka do múzeí

Deti a vnúčatá

Strava, ktorej podstatnú časť tvorí ovocie a zelenina. (Niektorí majú záhradky, presne ako my. Nezabúdajte, že žijeme na vidieku.)

Sex

Ako vidíte, nik nespomenul obľúbený krém na tvár alebo nejaký skrášľovací trik.

Francúzky nevnímajú proces starostlivosti o seba ako príťaž. To, že dbajú o svoj zovňajšok, im prináša radosť. Pritom si však stále rozširujú obzor, chcú mať čo najviac vedomostí, sú zvedavé. To je veľmi, veľmi francúzske a veľmi, veľmi dosiahnuteľné. Ženám, ktoré o seba nie sú zvyknuté takto dbať, to často pripadá ako hrozivá záťaž. Faktor radosti im akosi uniká. Ja ako Američanka žijúca vo Francúzsku a pozorujúca svoje priateľky a známe som zistila, že to môže byť ľahké. Verte mi.

ZDROJ POTEŠENIA: Povedzte úprimne, necítite sa lepšie po návšteve pedikúry, keď sa vrátite od kozmetičky či kaderníčky, ktorá vám urobila fantastický strih, a potom ste si navyše strekli na spánky pár kvapiek svojho obľúbeného parfumu? Pre Francúzky je to prirodzené. Ak o seba žena dbá, zvyšuje si sebavedomie. A to na Francúzkach tak obdivujeme.

Už počujem, ako sa pýtate: „A nezaberie mi to priveľa času? Zvládnem pritom všetky ostatné povinnosti?“ Odpoveď je: Áno, zaberie vám to nejaký čas, najmä spočiatku, kým sa tieto nové rituály nestanú súčasťou vášho života, kým sa nestanú každodennou rutinou. Dovtedy budete musieť rátať s niekoľkými minútami navyše. Radím vám nahradiť slovo „povinnosť“ slovom „potešenie“ a to, že o seba dbáte, pokladajte za niečo, čo si zaslúžite. Myslite ako Francúzky.

Môžete mi veriť, že odmena na seba nenechá dlho čakať. O mesiac bude vaša pleť vyzerať mladšie, dokonalý strih vlasov vám ušetrí vzácne minúty, ktoré strávite pri upravovaní účesu každý deň a každý týždeň.

Kým si vybudujete funkčný, elegantný šatník na každú príležitosť, zaberie vám to nejaký čas, no potom ho zasa ušetríte, lebo sa nebudete v chvate alebo v panike obliekať. Výsledkom bude nová sebaistota.

Francúzky jedia zdravo, alkoholu vôbec neholdujú a venujú dostatok času svojej serióznej dennej toilette, rituálu starostlivosti o pleť, pokožku, vlasy a telo. Pravidelný režim udržiavania pleti nepokladajú za nepríjemnú povinnosť o nič viac ako každodenné (každoranné) bezstarostné (a nenápadné) nanášanie krycieho krému. Tieto denné úkony sú podstatou, základom toho, aby začali deň pozitívne. Takto žena investuje do seba a je to tá najlepšia investícia, aká existuje, pretože z nej pravidelne poberá dividendy.

NEZABÚDAJTE: NIK NIE JE NEVIDITEĽNÝ

Prvý krok je rozhodnutie: „Áno, som veľmi zaneprázdnená, povinností mám vyše hlavy. Mám na starosti more dôležitých vecí.“ Povinnosti sa naozaj nikdy nekončia. Vynikajúce. V uponáhľanom, komplikovanom svete, keď sa snažíme ekonomicky využívať svoje zdroje, sa čas nájde. Naučila som sa robiť to ako Francúzky: prvoradá som ja. Nie, nie je to sebecké. Je to inteligentné.

Francúzka si nikdy nepovie: „Zabehnem do obchodu v starom vyťahanom svetri, v teplákoch a nenamaľovaná.“ Nie. Vie, že nie je neviditeľná, a netrápi ju, či stretne niekoho známeho. Priveľmi si váži a cení sama seba, aby jej nezáležalo na tom, ako vyzerá. Jedna známa mi povedala,

že by neotvorila ani zamestnancovi vodární, ktorý len chce odpísať stav vody, keby nebola namaľovaná. „Však on príde inokedy,“ poznamenala.

Coco Chanelová povedala: „Nechápem, ako môže žena vyjsť z domu bez toho, aby sa aspoň trošičku neupravila – ak pre nič iné, tak zo slušnosti. Ktovie, možno práve v tento deň bude mať rande s osudom. A kvôli osudu musí vyzerať čo najlepšie.“ Je to pravda.

Keď už hovoríme o bezchybnom zovňajšku, tak vám prezradím, že žiadna Francúzka so zdravým rozumom by sa nespýtala svojho manžela, priateľa alebo partnera, či si nemyslí, že má veľký zadok, či si všimol, že pribrala. Moja najlepšia francúzska priateľka Anne-Françoise povedala: „Načo by som zdôrazňovala niečo negatívne, ak si to manžel nevšimol? Bolo by to choré, non?“

„Keď som bola mladá, producírovala som sa pred manželom v bikinách a v miniatúrnej priesvitnej podprsenke, pretože som bola stelesnením dokonalosti,“ pokračovala Anne-Françoise. „Teraz som síce stále štíhla, ale mám šesť detí, o pár rokov viac a moje telo už nie je také úchvatné ako kedysi. Rozhodne by som to nevešala manželovi na nos. Teraz chodím po byte inak oblečená: mám hodvábny top, voľné nohavice a nezaviazané ľahučké kimono. A keďže mám pekné nohy, nosím topánky na nízkom podpätku. Manžel si všimol iba to, že som trochu zmenila štýl obliekania. No povedz mi, prečo by žena, čo má filipa, chcela, aby si muž jej života, jej vyvolený (napríklad Filip) myslel, že na jej tele je niečo nepríťažlivé?“

Francúzka pozná svoje silné stránky, maskuje svoje nedostatky a takmer nikdy – výnimkou sú jej najlepšie priateľky – nerozpráva o svojich obavách, omyloch či chybách. My Nefrancúzky máme tendenciu priateľovi, partnerovi či potenciálnemu manželovi všetko ihneď vytárať, možno v snahe zapáčiť sa. Potom často ľutujeme, čo sme povedali, ľutujeme, že sme neboli dostatočne disciplinované. Francúzky sa priveľmi netrápia tým, či sa niekomu zapáčia. Vedia, že štipka tajomnosti je čarovná.

ZÁZRAČNÁ ROVNICA: 

SNAHA + DISCIPLÍNA = VEĽKÁ ODMENA 

Myslím si, že keby sa ma niekto opýtal, čo je najdôležitejšia vec, ktorú som sa naučila od svojich priateliek Francúzok a ich pozorovaním, asi by som odpovedala takto: „Aj tá najmenšia snaha prináša veľké výsledky. Od starostlivého prestretia stola na večeru – každý deň – po vstávanie, obliekanie sa a odchodu von so zvedavosťou, čo mi prinesie daný deň.“

Moja priateľka Anne-Françoise, matka šiestich detí a stará matka dvanástich vnúčat, bytová architektka, výnimočná hostiteľka, domáca pani v dvoch veľkých domoch, mi povedala, že všetko má dokonale zorganizované preto, lebo je lenivá. „Keby som žila v chaose, nikdy by som nič neurobila,“ vyhlásila.

Keď som u nej, občas otvorím nejakú zásuvku s bielizňou alebo skrinku v kuchyni, aby som sa inšpirovala. Všetko má u nej svoje miesto, všetko je zoradené nielen logicky, ale aj esteticky: na poličkách sú pekné papiere, medzi vzorne vyžehlenou bielizňou sú poukladané vrecúška s levanduľou – tie isté, ktoré mávala jej stará mama a sú stále vo vynikajúcom stave.

„Áno, všetko mám dobre zorganizované. Zrejme sa dá povedať, že som disciplinovaná, ale pre mňa to je jediný spôsob, ako nemrhať časom, ktorý potom môžem využiť na radostnejšie činnosti,“ povedala. „Vo voľnom čase si radšej niečo prečítam, zájdem na kozmetiku alebo si dám s tebou čaj a poklebetíme si.“

Nie, Anne-Françoise nie je otravná pedantka. Ani nápad. Nevyskočí a nezačne natriasať vankúše, keď hosť vstane a miesto na gauči sa uvoľní. Všetko robí bez zbytočnej námahy od večierkov po obliekanie sa a úpravu.

Je schopná robiť všetko úsporne, lebo v pozadí, za scénou, má poruke potrebné rekvizity.

Stále sa zmestí do šiat, ktoré nosila kedysi. Zachovaná posteľná bielizeň, ktorá tak dlho vydržala, je pravidlo, nie výnimka. To isté platí o jej šatníku. „O svoje veci sa vzorne starám,“ vraví Anne-Françoise. „Vážim si ich, pretože vďaka nim vyzerám dobre, cítim sa v nich príjemne a niektoré kusy boli veľmi drahé. šaty zo šesťdesiatych a sedemdesiatych rokov, v ktorých som vyzerala primlado, som darovala dcéram, lebo chcem vyzerať mladistvo, nie ako strašidlo. Ale niektoré košeľové šaty, saká a šaty nosím viac ako tridsať rokov. Hoci mám približne toľko kíl ako kedysi, moje telo sa zmenilo. Preto niektoré veci už nenosím alebo ich nosím inak. Keď nemôžem daktoré košeľové šaty v páse zapnúť, nosím ich ako ľahký kabátik k rifliam a tričku.

Videla som ju takto v bledomodrých denimových šatách. Vyzerala úžasne.

Disciplína Francúzok sa netýka iba materiálu. Je to len jedno z hlavných pravidiel ich existencie a súčasť toho, čo zdedili po predkoch a čo odovzdajú svojim deťom. A to, že Anne-Françoise má disciplínu, neznamená, že sa sem-tam neodviaže. Aj tá najdisciplinovanejšia Francúzka z času na čas hodí disciplínu za hlavu.

Je to súčasť vychutnávania si života naplno. Spomínate si na ďalší povestný francúzsky výraz joie de vivre – radosť zo života? Ako by sa človek mohol tešiť zo života, keby si občas nedoprial čokoládovú tortu a šampanské? Exactement. Presne tak.

SOĽ NAD ZLATO A VEK NAD KRÁSOU

Počas jednej večere s priateľmi som debatovala s hostiteľom Marechalom o veku, kráse, šarme, o Sokratovi (čestné slovo!), sexe a politike, čo sú typické konverzačné témy, ktoré sa rozoberajú à table, pri stole, na typickom francúzskom večierku, Marechal vyhlásil, že by si radšej sadol k elegantnej šarmantnej osemdesiatročnej dáme plnej energie ako k dvadsaťpäťročnej sexici, s ktorou by sa nemal o čom zhovárať.

„Rád sa so ženou zabávam, vypočujem si, čo zažila, teší ma, keď vidím iskričky v jej očiach. Prázdna mladá krásavica by ma nudila. Nechápem, prečo sa stále hovorí o veku. Vek nie je vôbec dôležitý,“ uzavrel Marechal.

Desať tajomstiev 
AKO ZOSTAŤ NAVŽDY ŠIK

Keďže každý má rád návody, n’est-çe pas, však, týchto desať pravidiel zaručuje nehmatateľné, ale badateľné výsledky. Budete vyzerať mladšie a štýlovejšie a vďaka tomu budete sebaistejšie. A vďaka tomu budete zasa vyzerať ešte lepšie. Je to nikdy sa nekončiaci kruh.

DRŽANIE TELA. Hlavu držte vysoko aplecia tlačte vždy dozadu prichôdzi, postojačky či posediačky. (Telo vytvorí dokonalú líniu, šaty vyzerajú lepšie, účinok je fyzicky apsychicky zázračný. Presvedčte sa otom!)

MENEJ JE NIEKEDY VIAC. Prirodzenosť je vaša estetická raison d’être. Minimum mejkapu, vlasy, ktoré sa pohybujú vtedy, keď sa pohybujete vy, nič priveľmi voľné alebo, naopak, priveľmi obtiahnuté. Rušilo by to dojem nonšalantnosti. (Týka sa to aj šiat adoplnkov. Všetko priveľmi zväzujúce alebo obmedzujúce vyzerá neprirodzene aupäto.)

DBAJTE OSEBA. Vyhraďte si časapeniaze nastarostlivosť oseba. Stojíte zato. Ste svoja najlepšia investícia. Nik to nevie lepšie ako Francúzky istého veku.

VYKAŠLITE SA NATO. Naučte sapremeniť to, čo nemáte rada, nakapitál. Hoďte to zahlavu. Netrápte sa. Sme dospelé ženy abazírovanienahlúpostiach nevedie kničomu inému, len kvráskam.

STE JEDINEČNÁ. Zdôrazňujte to, čo je pozitívne. Nič nie je negatívne, je to len odlišné. Ak je niečo odlišné, je to len jedno, je to jedinečné. Ato ste vy.

KAŽDÝ DEŇ JE SVIATOK. Francúzky sa riadia týmto pravidlom. Vstaňte, nahoďte sa avyrazte doulíc.Robíte to preseba, presvoje sebavedomie apreobecenstvo bezohľadu nato, či ho poznáte, alebo nie. (Odmena bude sladká, uvidíte.)

BUĎTE PRÍVETIVÁ. Vždy buďte milá, láskavá aslušná. Týka sa to vašich kontaktov skýmkoľvek – spríbuznými, priateľmi iscudzími ľuďmi. Znie to ako klišé, ale úsmev je najlepší lifting tváre. Anie, vôbec sa mi nezdá, že by sa Francúzky usmievali strojene, nasilu, napriek tomu, že objavili americké tajomstvo krásy – bielenie zubov.

POÉSIE POÉZIA VPOHYBE. Náročky sa vlňte, kolíšte, kráčajte vláčnym, tanečným krokom, pohojdávajte bokmi. Pohybujte sa graciózne aenergicky. Nemusíte nosiť ihličky. Topánky nanízkom podpätku sú rovnako elegantnéamladistvé, ak nie ešte viac.

VZNÁŠAJTE SA VOBLAKOCH(PARFUMU). Nikdy sa nezabudnite navoňavkovať. Ocenia to zblízka aj zďaleka. Voňavku nepoužívajte ibanašpeciálne príležitosti. Je to zvýraznenie našej osobnosti.

PREDSTIERAJTE DOVTEDY, KÝMTO NEZVLÁDNETE. Kto má koľko sebavedomia? Kto to vie naozaj? Riaďte sa týmto desatorom aľudia si budú myslieť, že ste sebavedomá anabitá energiou. To je ten najlepší trik mladosti akrásy. (Vyskúšané, otestované apreverené. Mnou.)

Môj dôvod, prečo žijem voFrancúzsku, sa objavil nascéne hneď pomojom príchode. (Privečeri som sedela presne oproti nemu.)

Naoznačenie ženy, ktorá má čaro, ktorá sa vydeľuje znoriem uplatňovaných navek akrásu, majú Francúzi výraz la beauté du diable, diabolská kráska. Používali ho napríklad naopis herečky Brigitte Bardotovej. Znamená to krásu, ktorá je taká omračujúca, taká planúca... atak rýchle zhorí! Krása mladosti apotom zrazu puf! Aje fuč.existujú aj jolies laides (ženy, ktoré sú také škaredé, až sú krásne) ako slávna Jacqueline de Ribes. Édith Piaf, Colettová, George Sandová, Charlotte Gainsbourgová ajej nevlastná sestra Lou Doillonová sú príklady žien ztejto kategórie. Mnohí by tam nepochybne zaradili aj Coco Chanelovú. Všetky tieto jolies laides boli (sú) veľmi zaujímavé, pričom nevyhovujú bežným kritériám krásy.

Každá ztýchto žien bola vlastným pričinením samostatným výtvorom (astále je vprípade Gainsbourgovej aDoillonovej). Ani jedna znich sa nesnažila vtesnať doobrazu mladosti alebo krásy. Všetky sú spokojné vosvojej koži, fyzicky aj psychicky.

Tieto ženy vytvorili vlastnú definíciu krásy. Najej zachytenie existuje vofrancúzštine nádherné slovo: bluffant. Bluffant doslova znamená blufujúci, ale má aj pozitívne konotácie. Týmto slovom sa označuje niečo tajomné, úchvatné, ohromujúce. Slovo bluffant dokonale sedí na jolies laides. Majú svojský, originálny štýl. Často sa vspojení snimi používa slovo pekná alebo krásna, no ony sú omnoho zaujímavejšie ako banálne pekné ženy,ktoré si blahosklonne anesprávne myslia, že pekný výzor je jediná munícia, ktorú žena potrebuje. Nie je to pravda afrancúzske dievčatá aženy sú stým oboznámené.

Francúzky istého veku vedia, čo funguje vich prípade, odvlasov poodev. Výsledok je, že vyzerajú celý život sviežo amladistvo. Niečo znich vyžaruje, apreto sa znova pokúšame definovať pojmy „mladosť“ a „krása“, ktoré už vyšli zmódy. Vďaka očividnému sebavedomiu sú neodolateľné, nadčasové.

ŽENA JE SVOJOU HLAVNOU PRIORITOU

Dám vám overený recept navybudovanie sebavedomia: Naučte sa vravieť non, nie.

Teraz vám vjednotlivých kapitolách postupne prezradím, ako robia to, čo robia tak dobre.